CELEX: 32005D0726
Language: da
Date: 2005-10-17 00:00:00
Title: 2005/726/EF: Kommissionens beslutning af 17. oktober 2005 om ændring af beslutning 2005/464/EF om gennemførelse af undersøgelsesprogrammer vedrørende aviær influenza hos fjerkræ og vilde fugle i medlemsstaterne (meddelt under nummer K(2005) 3960)

19.10.2005   
            
            
               DA
            
            
               Den Europæiske Unions Tidende
            
            
               L 273/21
            
         
      KOMMISSIONENS BESLUTNING
   
   af 17. oktober 2005
   om ændring af beslutning 2005/464/EF om gennemførelse af undersøgelsesprogrammer vedrørende aviær influenza hos fjerkræ og vilde fugle i medlemsstaterne
   (meddelt under nummer K(2005) 3960)
   (2005/726/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 20, og
   ud fra følgende betragtninger:
   
               (1)
            
            
               I beslutning 90/424/EØF er det fastsat, at Fællesskabet yder et tilskud til iværksættelsen af de tekniske og videnskabelige foranstaltninger, der er nødvendige for at udvikle Fællesskabets veterinærbestemmelser og for at udvikle undervisning og uddannelse på veterinærområdet.
            
         
               (2)
            
            
               Den Videnskabelige Komité for Dyrs Sundhed og Trivsel henstillede i en rapport af 27. juni 2000, at fjerkræflokke og vilde fugle undersøges for aviær influenza, særlig for at bestemme prævalensen af aviær influenzavirus af undertype H5 og H7.
            
         
               (3)
            
            
               Ved Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza (2) er det fastsat, hvilke fællesskabsbekæmpelsesforanstaltninger der skal anvendes i tilfælde af et udbrud af aviær influenza hos fjerkræ. Der er imidlertid ikke fastsat bestemmelser om regelmæssige undersøgelser af sygdommens forekomst hos fjerkræ og vilde fugle.
            
         
               (4)
            
            
               I henhold til Kommissionens beslutning 2005/464/EF af 21. juni 2005 om gennemførelse af undersøgelsesprogrammer vedrørende aviær influenza hos fjerkræ og vilde fugle i medlemsstaterne (3) skal der i 2005 gennemføres undersøgelser for aviær influenza hos fjerkræ og vilde fugle i medlemsstaterne, idet programmerne til gennemførelse af disse undersøgelser forinden skal godkendes af Kommissionen. Formålet med undersøgelserne er at påvise eventuelle infektioner hos fjerkræ og således bidrage til en eventuel revision af de nuværende bestemmelser og til et bedre kendskab til, i hvilket omfang vildtlevende dyr kan udgøre en trussel for dyr og mennesker. I henhold til beslutning 2005/464/EF skal medlemsstaterne senest den 30. juni 2005 forelægge Kommissionen programmer til godkendelse, der vedrører gennemførelse af sådanne undersøgelser, i overensstemmelse med bilaget til nævnte beslutning.
            
         
               (5)
            
            
               Medlemsstaterne har pr. 30. juni 2005 forelagt sådanne programmer. På baggrund af den seneste udvikling i situationen med hensyn til aviær influenza i Asien og overvågning af trækfugle konkluderede en ekspertgruppe, der mødtes den 25. august 2005 og den 6. september 2005, imidlertid, at der under hensyntagen til den eksisterende viden om trækruterne for de fuglearter, der kommer fra Central- og Vestasien, bør ske en styrkelse af overvågningen af vilde fugle og en udbygning af de overvågningsprogrammer, der allerede er planlagt for 2005/2006, ved at der tages flere prøver af trækkende vandfugle langs de trækruter, hvor der evt. er risiko for indslæbning af sygdommen.
            
         
               (6)
            
            
               Medlemsstaterne har ændret deres programmer i overensstemmelse med konklusionerne og har forelagt Kommissionen ændringerne med henblik på godkendelse. For at de ændrede programmer kan godkendes i tide, og for at der i tide kan træffes beslutning om fællesskabstilskuddet, bør fristen for forelæggelse af programmerne, listen over test, der skal ydes tilskud til, og betingelserne i bilaget til beslutning 2005/464/EF ændres.
            
         
               (7)
            
            
               Beslutning 2005/464/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING
   Artikel 1
   I beslutning 2005/464/EF foretages følgende ændringer:
   
               1)
            
            
               I artikel 1 ændres »30. juni 2005« til »13. september 2005«.
            
         
               2)
            
            
               I artikel 3 indsættes som litra e):
               
                           »e)
                        
                        
                           :
                        
                        
                           PCR test
                        
                        
                           :
                        
                        
                           10 EUR pr. test«.
                        
                     
         
               3)
            
            
               Del D i bilaget affattes som angivet i bilaget til nærværende beslutning.
            
         
               4)
            
            
               Del F indsættes i bilaget.
            
         Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 17. oktober 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved Europa-Parlamentets og Rådets direktiv 2003/99/EF (EUT L 325 af 12.12.2003, s. 31).
   
      (2)  EFT L 167 af 22.6.1992, s. 1. Senest ændret ved tiltrædelsesakten af 2003.
   
      (3)  EUT L 164 af 24.6.2005, s. 52.
   
      BILAG
      I bilaget til beslutning 2005/464/EF foretages følgende ændringer:
      
                  1)
               
               
                  Del D affattes således:
                  »D.   UNDERSØGELSE FOR AVIÆR INFLUENZA HOS VILDE FUGLE
                  I medlemsstater, hvor overvågningen også omfatter vilde fugle, gælder nedenstående retningslinjer.
                  D.1.   Udformning og gennemførelse af undersøgelsen
                  
                              1.
                           
                           
                              Kontakter med organisationer, der beskæftiger sig med bevarelse/iagttagelse af fugle, og med ringmærkningsstationer er en forudsætning. Hvis det er relevant, udfører personale fra sådanne grupper/stationer eller jægere prøvetagningen.
                           
                        
                              2.
                           
                           
                              Aktiv overvågning af levende eller nedlagte fugle skal fokusere på følgende:
                              
                                          a)
                                       
                                       
                                          identifikation af populationen af arter af vilde fugle, der udgør en forhøjet risiko, på grundlag af:
                                          
                                                      i)
                                                   
                                                   
                                                      oprindelse og trækruter
                                                   
                                                
                                                      ii)
                                                   
                                                   
                                                      antal vilde fugle i Fællesskabet
                                                   
                                                
                                                      iii)
                                                   
                                                   
                                                      sandsynligheden for kontakt med tamfjerkræ
                                                   
                                                
                                    
                                          b)
                                       
                                       
                                          identifikation af risikobehæftede steder på grundlag af:
                                          
                                                      i)
                                                   
                                                   
                                                      steder, hvor et stort antal trækfugle af forskellige arter kommer i kontakt med hinanden, navnlig de arter, der er opført i del F
                                                   
                                                
                                                      ii)
                                                   
                                                   
                                                      kort afstand til bedrifter med tamfjerkræ
                                                   
                                                
                                                      iii)
                                                   
                                                   
                                                      placering langs trækruter.
                                                   
                                                
                                    Ved udtagningen af prøver tages der hensyn til årstidsbestemte forhold i trækmønsteret, som kan variere i de forskellige medlemsstater, og de arter, der er opført i del F.
                           
                        
                              3.
                           
                           
                              Passiv overvågning af vilde, dødfundne fugle skal primært fokusere på forekomst af abnorm dødelighed eller markante sygdomsudbrud:
                              
                                          a)
                                       
                                       
                                          hos vilde fugle af de arter, der er opført i del F, og andre vilde fugle, der lever i kontakt med dem
                                       
                                    
                                          b)
                                       
                                       
                                          på steder omhandlet i punkt 2, litra b), nr. i).
                                       
                                    Øget dødelighed hos flere arter på samme sted er yderligere en faktor, der skal tages i betragtning.
                           
                        D.2.   Prøvetagningsmetoder
                  
                              1.
                           
                           
                              Der tages kloaksvaberprøver til virologisk undersøgelse. Prøver fra årsunger taget om efteråret og prøver fra værtsarter, som er meget modtagelige og har mere kontakt med fjerkræ (som f.eks. gråænder), giver muligvis det bedste resultat.
                           
                        
                              2.
                           
                           
                              Foruden kloaksvaberprøver eller gødningsprøver tages der prøver af væv (dvs. hjerne, hjerte, lunge, nyre og tarme fra dødfundne eller nedlagte vilde fugle) med henblik på virusisolation og molekylær påvisning (PCR). Molekylære teknikker må kun anvendes på laboratorier, der kan garantere kvalitetssikring, og ved anvendelse af metoder, som EF-referencelaboratoriet har anerkendt til aviær influenza.
                           
                        
                              3.
                           
                           
                              Der tages prøver fra forskellige arter af vildtlevende fugle. Der tages fortrinsvis prøver fra vandfugle og strandfugle.
                           
                        
                              4.
                           
                           
                              Der tages svaberprøver, som indeholder ekskrementer, eller prøver af forsigtigt indsamlet friske ekskrementer fra vilde fugle, som er indfanget eller nedlagt eller som er fundet lige efter at de er døde.
                           
                        
                              5.
                           
                           
                              Det er tilladt at samle op til fem prøver fra samme art, der er indsamlet på samme sted og tidspunkt, i en samleprøve. Der skal sikres optimale betingelser for opbevaring og transport af prøver. Hvis hurtig forsendelse, dvs. inden for 48 timer, til laboratoriet (i et transportmedium ved 4 °C) ikke kan garanteres, oplagres prøverne og transporteres derefter i tøris ved – 70 °C.«
                           
                        
            
                  2)
               
               
                  Følgende indsættes som del F:
                  »F.   Liste over arter af vilde fugle, der udgør en forhøjet risiko med hensyn til aviær influenza (1)
                  
                  
                               
                           
                           
                              Latinsk navn
                           
                           
                              Engelsk navn
                           
                           
                              Trivialnavn
                           
                        
                              1.
                           
                           
                              
                                 Anser albifrons
                              
                           
                           
                              White-fronted Goose
                           
                           
                              Blisgås
                           
                        
                              2.
                           
                           
                              
                                 Anser fabalis
                              
                           
                           
                              Bean Goose
                           
                           
                              Sædgås
                           
                        
                              3.
                           
                           
                              
                                 Anas platyrhynchos
                              
                           
                           
                              Mallard
                           
                           
                              Gråand
                           
                        
                              4.
                           
                           
                              
                                 Anas strepera
                              
                           
                           
                              Gadwal
                           
                           
                              Knarand
                           
                        
                              5.
                           
                           
                              
                                 Anas acuta
                              
                           
                           
                              Northern Pintail
                           
                           
                              Spidsand
                           
                        
                              6.
                           
                           
                              
                                 Anas clypeata
                              
                           
                           
                              Northern Shoveler
                           
                           
                              Skeand
                           
                        
                              7.
                           
                           
                              
                                 Anas Penelope
                              
                           
                           
                              Eurasian Wigeon
                           
                           
                              Pibeand
                           
                        
                              8.
                           
                           
                              
                                 Anas crecca
                              
                           
                           
                              Common teal
                           
                           
                              Krikand
                           
                        
                              9.
                           
                           
                              
                                 Anas querquedula
                              
                           
                           
                              Garganay
                           
                           
                              Atlingand
                           
                        
                              10.
                           
                           
                              
                                 Aythya ferina
                              
                           
                           
                              Common Pochard
                           
                           
                              Taffeland
                           
                        
                              11.
                           
                           
                              
                                 Aythya fuligula
                              
                           
                           
                              Tufted Duck
                           
                           
                              Troldand
                           
                        
                              12.
                           
                           
                              
                                 Vanellus vanellus
                              
                           
                           
                              Northern Lapwing
                           
                           
                              Vibe
                           
                        
                              13.
                           
                           
                              
                                 Philomachus pugnax
                              
                           
                           
                              Ruff
                           
                           
                              Brushane
                           
                        
                              14.
                           
                           
                              
                                 Larus ridibundus
                              
                           
                           
                              Black-headed Gull
                           
                           
                              Hættemåge
                           
                        
                              15.
                           
                           
                              
                                 Larus canus
                              
                           
                           
                              Common Gull
                           
                           
                              Stormmåge
                           
                        
            
         (1)  Alle naturligt forekommende arter af vilde fugle i Fællesskabet, herunder de arter, der er opført i skemaet i denne del, er omfattet af beskyttelsesordningen i henhold til direktiv 79/409/EØF om beskyttelse af vilde fugle, og der skal derfor i forbindelse med al overvågning af aviær influenza i fuldt omfang tages hensyn til direktivets krav.«